เรื่องร้องเรียน: อยากให้ตัดต้นไม้บริเวณหน้าร้านโอชามออกได้มั้ยคะ เปลี่ยนเป็นพุ่มไม้ขนาดเล็กก็ได้ เนื่องจากต้นไม้สูง กิ่งก้านแผ่เยอะเข้ามาในบริเวณอาคารบ่อยครั้ง และก็มีพวกกาฝากเกาะต้นไม้อีก ดูแล้วไม่น่ามอง เเละอันตราย ตอนนี้หน้าฝน กลัวจะมีงูด้วยค่ะ อีกอย่างมีสายไฟหน้าร้านด้วย
การดำเนินการของเจ้าหน้าที่: ฝ่ายรักษาความสะอาดและสวนสาธารณะ สำนักงานเขตวัฒนาขอขอบพระคุณที่ท่านได้กรุณาเสียสละเวลาของท่านเพื่อแจ้งข้อมูลเข้ามา ทั้งนี้ฝ่ายรักษาความสะอาดและสวนสาธารณะ สำนักงานเขตวัฒนา ขอเรียนชี้แจงให้ท่านทราบว่า ได้ดำเนินการตัดแต่งต้นไม้บริเวณดังกล่าวเรียบร้อยแล้ว ฝ่ายรักษาความสะอาดและสวนสาธารณะสำนักงานเขตวัฒนา ใคร่ขอขอบพระคุณที่ท่านแจ้งข้อมูลที่เป็นประโยชน์เข้ามาทั้งนี้จะได้นำข้อมูลดังกล่าว นำไปพัฒนาปรับปรุงและแก้ไขในอนาคตต่อไปฯ
ความเห็นของผู้แจ้ง: อยากให้เอาต้นไม้ออกเลยค่ะ
พื้นที่: แขวงคลองตันเหนือ เขตวัฒนา กรุงเทพมหานคร